Die donker gat in die plakkerskamp | Rosalind Franklin
Maart 10, 2008 at 18:28
Nou die aand iemand hoor se^ “nothing breaks a humans spirit like poverty”. Kan nie onthou waar. Armoede saam met geweld… ondenkbaar.
Maart 10, 2008 at 20:00
Toe ek nou jou possie lees, het my gedagtes terug gedwaal na ‘n paar voorvalle in 1993. Ons het eendag ‘n helse operasie gehad waar ons die hele Phola Park afkordon het en elke “huis”, of dan soos ons dit genoem het, shack, deursoek het. Phola Park is maar ‘n paar rugbyvelde groot, maar daar bly derduisende mense op daardie klein lappie aarde. Anyway. Ons was verantwoordelik vir die deursoeking van die shacks. Om dinge te vergemaklik, het ek van dak tot dak bo-op die shacks geloop en gespring om die troepe wat die deursoeking gedoen het min of meer in ‘n lyn te hou. Die shacks is so opmekaar gebou, dat dit heel maklik was om daklangs voet te slaan. Op een punt was die huisies egter bietjie verder uitmekaar uit. Ek het die spulletjie soooo bekyk, en besluit ek sal dit maak met een allermintige sprong. Domjan het egter nie die gewig van sy radios en geweer by die kalkulasies ingereken nie! Einde van die storie haal ek toe die rand van die sinkplaat net-net, die gee mee en ek val soos ‘n ou vrot vel op die naat van my rug daar in ‘n stegie! Tot helse vermaak van die hele Phola Park se bevolking! Bietjie later het ek deur ‘n sinkdak geval en met een been in ‘n kokende pot mieliepap beland! Nie my dag gewees nie! Een van my korporaals het egter die koek gevat. Hy het op ‘n verroeste sinkplaat getrap en tot by sy bors in ‘n uitgediende(en propvol!) toiletput geval! In sy verdediging moet ek sê hy het daardie put weer mooi opgevul – met kots… En hy moes terug steunpunt toe stap – niemand het hom op hulle Buffel toegelaat nie!
Maart 10, 2008 at 20:52
Roer: Werklike armoede is vreeslik, vreeslik. Dis is nie net sente omdraai nie, dit is oorlewing. Die aanhaling wat jy hier gebruik is so waar.
Soldaat: Ja die versteekte wereld van die plakkerskamp is ongelooflik op verskeie maniere.
Maart 10, 2008 at 21:23
Sê vir my wat moet ons doen, wat sal help? Lyk nie vir my of die 100de1000de rande belasting wat ons betaal ooit alles sal kan regmaak nie.
Maart 10, 2008 at 21:33
Ek wens ek het geweet. Maar wat ek wel al gesien het, is dat een mens in een ander mens se lewe ‘n verskil kan maak. Miskien is dit wat ons moet doen?
Maart 10, 2008 at 22:00
Vir een en ‘n half jaar lank het ek soggens en saans my site mense gaan oplaai in die plakkerskampe. Dit was 1995-96. En elke tweede Vrydag het my manne vir my ‘n boerewors roll gekoop by die antie op die hoek van die eerste straat soos jy Lwandle inry. En ek het daai roll geëet, want dit is vir my gegee met ‘n goeie hart, van mense wat soveel minder as ek gehad het.
Ek mis soms daai dae, en meeste van alles mis ek my manne. Ek het nooit onveilig gevoel nie. Dalk was ek gelukkig, maar meer as enige iets glo ek dat die meeste mense in daardie kampe ook maar net in vrede en veilig wou lewe.
Maart 11, 2008 at 13:07
Dis so waar Sonkind.
Maart 11, 2008 at 16:28
Ek was nog nooit in ‘n plakkerskamp nie. Ek sien dit net as ons daar verby ry. Jy laat my bietjie dink vandag. Ek kan my nie voorstel hoe dit moet wees om so te lewe nie. En ek voel dankbaar vir dit wat ek het.
Maart 11, 2008 at 21:57
Dellie: Ek wonder altyd daaroor as dit so hard reen…
Maart 12, 2008 at 08:58
RF, my werk vat my gereel in die “townships” in. Partykeer is dit baie sad om te sien hoe van die mense lewe. As ‘n mens sien hoe hulle loop om water te gaan haal dan kan ‘n mens nie anders as om dankbaar te wees oor wat jy het nie. Ek kan myself nie indink om in ‘n ry te staan vir water nie…. wat nog van kos…
Maart 12, 2008 at 10:34
Zee, weet jy dis so waar. Ek hoeveel krane het ek nie in my huis nie? Met warm en koue water. Ek wil nie preek nie, maar hel soms kla ek oor niks…
Maart 12, 2008 at 15:57
Ek besef net altyd dat hulle ook MENSE is. Hulle het ook kinders, word ook moeg, word ook siek, word ook honger, is ook bekommerd, ens.
Behandel ander soos jy behandel wil word – dit geld vir ALMAL
« Ek wéét dit het gebeur…
Wat van my muis? »